L'Ajuntament d'Alboraia dóna la benvinguda a les persones contractades gràcies al programa EXPLUS 2022
12 de setembre de 2022

L'alcalde ha donat la benvinguda aquest matí a les noves incorporacions que donaran suport a diferents serveis municipals dins del programa EXPLUS 2022.

Cinc persones han sigut contractades durant un any per a donar suport a diferents serveis municipals. L'Ajuntament d'Alboraia ha col·laborat per a aquestes contractacions amb la Conselleria d'Economia Sostenible, Sectors Productius, Comerç i Treball, a través de LABORA Servei Valencià d'Ocupació i Formació.

Un dels objectius del programa és millorar l'accés a l'ocupació i a mesures d'activació de tots els demandants d'ocupació, i en particular de les persones desocupades de llarga duració, els grups desfavorits en el mercat laboral i de les persones inactives.

Aquest programa d'incentius a la contractació de persones desocupades per entitats locals de la Comunitat Valenciana, en el marc del Programa operatiu del Fons Social Europeu 2014-2020 de la Comunitat Valenciana (Avalem Experiència Plus), és susceptible de ser subvencionat també pels Fons Socials Europeus.

Aquest matí l'alcalde d'Alboraia, Miguel Chavarría, junt al regidor de Desenvolupament Econòmic i Ocupació, Sebastián Torres, han donat la benvinguda a les noves incorporacions desitjant que "la seua estada siga positiva punt per a ells i per al municipi" i que "puguen conéixer l'administració local i tot el treball que es duu a terme des d'ella".

Aquestes noves incorporacions treballaran en diferents serveis i departaments municipals, com a conserges, tècnics de cultura, comunicació o comerç.